Իրժի Պրոխասկա

Իրժի Պրոխասկա (, ), չեխ ֆիզիոլոգ, անատոմ։ Համարվում է Յան Եվանգելիստա Պուրկինյեի նախորդը։

Ավարտել է Վիեննայի համալսարանի բժշկական ֆակուլտետը (1776)։ Եղել է Վիեննայի և Պրահայի համալսարանների պրոֆեսոր։ Գիտական աշխատանքները վերաբերում են նյարդային համակարգի գործունեությանը։ Պրոխասկա ռեֆլեքսային տեսության ստեղծողներից է, նյարդաֆիզիոլոգիայի հիմնադիրներից, ֆիզիոլոգիայի ձեռնարկների հեղինակ։ Անատոմիայի բնագավառում կատարած աշխատանքները վերաբերում են մկանների կազմությանը, նյարդային համակարգին և արյան շրջանառությանը։ Միաժամանակ զբաղվել է գործնական ակնաբուժությամբ։

Հիմնել է անատոմիականթանգարաններ Վիեննայում և Պարհայում, գիտական բժշկական ընկերություն (1784, Պրահայում)։ Եղել է եվրոպական մի շարք ընկերությունների, այդ թվում՝ Պետերբուրգի բժշկավիրաբուժական ակադեմիայի, Վիլնոյի բժշկական ընկերության, Կազանի համալսարանի պատվավոր անդամ։

Ծանոթագրություններ 

Ֆիզիոլոգներ
Չեխ մանկավարժներ